CELEX: C2007/283/55
Language: et
Date: 2007-11-24 00:00:00
Title: Kohtuasi T-351/07: 13. septembril 2007 esitatud hagi — SOMM versus Siseturu Ühtlustamise Amet

24.11.2007   
            
            
               ET
            
            
               Euroopa Liidu Teataja
            
            
               C 283/30
            
         13. septembril 2007 esitatud hagi — SOMM versus Siseturu Ühtlustamise Amet
   (Kohtuasi T-351/07)
   (2007/C 283/55)
   Kohtumenetluse keel: itaalia
   Pooled
   
      Hageja: SOMM s.r.l. (San Mauro Torinese, Itaalia) (esindaja: avvocato M. Ferro)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada Siseturu Ühtlustamise Ameti esimese apellatsioonikoja 28. juuni 2007. aasta otsus ühenduse kaubamärgi registreerimise taotluse nr 4 837 746 menetluses R 1653/2006-1;
            
         
               —
            
            
               mõista kohtukulud välja kostjalt.
            
         Väited ja peamised argumendid
   
      Asjaomane ühenduse kaubamärk: Kolmemõõtmeline märk, mida on kirjeldatud järgmiselt: „Kolmemõõtmeline kogum, mille moodustavad mitu torukujulist üksteisest eraldatud ja üksteisega joondatud metalltulpa, mis ahenevad otsast ja kaarduvad oluliselt ning millest igaühel on maha kinnitatud põhiliselt vertikaalne alusliin ja veidi ülespoole kaldu lahtiste otstega liin, ning mitu torukujulist üksteisest eraldatud ja paralleelset metalltulpa, mis on kinnitatud eespool mainitud tulpade kaardus liinidele, ning torukujulistele osadele asetatud kate varju pakkumiseks nii, et kogum moodustab varjualuse”; registreerimise taotlus nr 4 837 746 kaupadele klassides 6 ja 19.
   
      Kontrollija otsus: Jätta registreerimise taotlus rahuldamata.
   
      Apellatsioonikoja otsus: Jätta kaebus rahuldamata.
   
      Väited: Viga asjaomase avalikkuse ja aluseks võetava sektori tuvastamisel ning kõnealuse kaubamärgi eristusvõime omandamine määruse (EÜ) nr 40/94 ühenduse kaubamärgi kohta artikli 7 lõike 3 alusel.